คลังมั่นใจดอกเบี้่ยขึ้่นไม่กระทบศก.
สศค. ประเมิน ธปท. ขึ้นดอกเบี้ยไม่กระทบการขยายตัวเศรษฐกิจไทย และไม่ส่งผลให้ธนาคารพาณิชย์ขึ้นดอกเบี้ยสินเชื่อ เพราะสภาพคล่องมีสูงถึง 2 ล้านล้านบาท
1 มิ.ย. 2554

สศค. ประเมิน ธปท. ขึ้นดอกเบี้ยไม่กระทบการขยายตัวเศรษฐกิจไทย และไม่ส่งผลให้ธนาคารพาณิชย์ขึ้นดอกเบี้ยสินเชื่อ เพราะสภาพคล่องมีสูงถึง 2 ล้านล้านบาท
นายนริศ ชัยสูตร ผู้อำนวยการสำนักงานเศรษฐกิจการคลัง (สศค.) กล่าวว่า การปรับขึ้นดอกเบี้ยนโยบายของธนาคารแห่งประเทศไทย (ธปท.) อีก 0.25% เ้ป็น 3% ต่อปี ไม่กระทบกับการขยายตัวทางเศรษฐกิจของไทยในปีนี้ ที่ประมาณการณ์ว่าจะขยายตัวได้ 4-5% ต่อปี
ทั้งนี้การขึ้นอัตราดอกเบี้ยนโยบายเป็นไปตามที่ สศค. คาดไว้ โดยประมาณว่าทั้งปีอัตราดอกเบี้ยนโยบายจะอยู่ที่ 3.25% ต่อปี สูงกว่าที่ธปท. ประกาศปรับขึ้น เชื่อว่า ธปท. จะปรับอัตราดอกเบี้ยนโยบายขึ้นอีกครั้งในช่องปลายปีนี้
นอกจากนี้ สศค. ยังคาดว่า การปรับขึ้นอัตราดอกเบี้ยนโยบาย ไม่มีผลต่อการปรับขึ้นดอกเบี้ยเงินกู้ของธนาคารพาณิชย์มากนัีก เพราะยังมีสภาพคล่องในระบบรวมกันสูงถึง 2 ล้านล้านบาท ธนาคารจึงยังต้องการปล่อยสินเชื่ออยู่ โดยการไม่ขึ้นอัตราดอกเบี้ย
อย่างไรก็ตาม ก่อนการปรับขึ้นดอกเบี้ยนโยบายเพียง 1 วัน ธนาคารออมสิน และ ธนาคารอาคารสงเคราะห์ (ธอส.) ประกาศจะปรับขึ้นดอกเบี้ยสินเชื่อตามดอกเบี้ยนโยบายของ ธปท. ที่ปรับขึ้น
ขณะที่ธนาคารพื่อการเกษตรและสหกรณ์การเกษตร (ธ.ก.ส.) ยังตรึงอัตราดอกเบี้ยเงินกู้ไว้เท่าเดิม เพราะมีการปรับขึ้นไปก่อนหน้านี้แล้ว เมื่อครั้งที่ ธปท. ประกาศขึ้นอัตราดอกเบี้ยนโยบายครั้งที่ผ่านมา